Source: http://docplayer.fi/592352-Tyon-sisalto-ja-tyoolosuhteiden-mukauttaminen-avoimilla-tyomarkkinoilla-toimivilla-vammaisilla-ja-pitkaaikaissairailla.html
Timestamp: 2016-10-27 07:41:00+00:00
Document Index: 10994663

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Työn sisältö ja työolosuhteiden mukauttaminen avoimilla työmarkkinoilla toimivilla vammaisilla ja pitkäaikaissairailla
1 Työn sisältö ja työolosuhteiden mukauttaminen avoimilla työmarkkinoilla toimivilla vammaisilla ja pitkäaikaissairailla Loppuraportti Nina Nevala Tiina Kalliomäki-Levanto Kirsi Jääskeläinen Maria Hirvonen Hanna Karojärvi Anneli Pekkarinen Jyrki Elo Toteutettu Työsuojelurahaston tuella2 2 (65) Esipuhe Työhön osallistuminen lisää ihmisten terveyttä ja ehkäisee syrjäytymistä. Jokaisella pitää olla oikeus tehdä työtä ja nauttia oman työnsä tuloksista. Nykyaikainen tekniikka, joustava työn organisointi ja työolosuhteiden mukauttaminen mahdollistavat työn tekemisen erilaisista vammoista ja sairauksista huolimatta. EU:n alueella on arviolta miljoonaa vammaista henkilöä. Suurimpia vammaisryhmiä ovat liikunta-, näkö- ja kuulovammaiset sekä iän tai sairauden takia liikkumis- ja toimimisesteiset. OECD:n vuonna 2008 julkaistun raportin mukaan Suomessa vammaisten työllisyysaste on alhainen ja vammaisten on vaikea saada työtä sekä vaikea työstä pudottuaan palata takaisin työelämään. Tutkimus antaa uutta tietoa työolosuhteiden mukauttamisen mahdollisuuksista avoimilla työmarkkinoilla. Tässä tutkimuksessa termejä mukauttaminen (accommodation) ja sopeuttaminen (adaptation) käytettiin synonyymeinä. Työolosuhteiden mukauttamisratkaisuilla sovitetaan yhteen henkilön tarpeet ja kyvyt sekä työn ja työolosuhteiden mahdollisuudet ja rajoitukset. Tutkimuksessa etsittiin niitä ratkaisuja, joita suomalaisilla työpaikoilla oli ennakkoluulottomasti toteutettu. Työnteon mahdollistavat yksilölliset mukautukset, työterveyshuollon tuki ja koko palvelujärjestelmä pitäisi olla vammaisten ja pitkäaikaissairaiden käytettävissä koko työuran ajan. Lämpimät kiitokset kaikille tutkimukseen osallistuneille henkilöille arvokkaasta ajasta. Kiitos tutkimuksen johtoryhmälle aktiivisesta osallistumisesta ja asiantuntevasta tuesta tutkimuksen kaikissa vaiheissa. Johtoryhmään kuuluivat toimitusjohtaja Marjatta Varanka VATESista, lakimies Erkki Kemppainen Terveyden ja hyvinvoinnin laitokselta, työllisyyspäällikkö Taru Tammi Näkövammaisten keskusliitosta, tutkija Anniina Lavikainen Kuuloliitosta, vammaispoliittinen suunnittelija Terttu Manelius Invalidiliitosta ja projektipäällikkö Marja Nevalainen Vammaisten lasten ja nuorten tukisäätiöstä. Projektin litterointipalvelut ostettiin Näkövammaisten keskusliitosta. Kiitämme Työsuojelurahastoa tutkimuksen taloudellisesta tuesta. Helsingissä Tutkijaryhmä3 3 (65) Tiivistelmä Tausta. Työolosuhteiden mukauttaminen helpottaa vammaisten ja pitkäaikaissairaiden henkilöiden työllistymistä ja työssä selviytymistä sekä lisää työntekijöiden välistä tasa-arvoa Tavoite. Tutkimuksen tavoitteena oli selvittää avoimilla työmarkkinoilla työskentelevien vammaisten ja pitkäaikaissairaiden henkilöiden työn sisältöä ja työolosuhteissa toteutettuja mukauttavia ratkaisuja sekä niihin yhteydessä olevia tekijöitä. Lisäksi koottiin työolosuhteiden mukauttamisen hyviä käytäntöjä. Aineisto ja menetelmät. Tutkimus oli kuvaileva poikkileikkaustutkimus. Tutkimukseen osallistui 205 Kelan 16 vuotta täyttäneen vammaistukea saanutta henkilöä (naisia 74 %, miehiä 26 %), jotka olivat työssä avoimilla työmarkkinoilla. Osallistujilla oli liikunta-, näkö- tai kuulovamma tai kommunikaatiohäiriö. Tutkimus toteutettiin Digium Enterprise internetpohjaisella tutkimus- ja tiedonkeruuohjelmalla. Tapauskuvauksiin osallistui 8 vapaaehtoista henkilöä ja heidän työyhteisönsä jäseniä. Tulokset. Liikunta- ja näkövammaiset sekä kommunikaatiohäiriöitä omaavat työntekijät työskentelivät useimmiten julkisella sektorilla ja kuulovammaiset yksityisellä sektorilla. Valtaosa (81 %) oli vakituisessa työsuhteessa ja vajaa puolet työskenteli osa-aikaisesti. Vammaiset ja pitkäaikaissairaat työntekijät olivat innostuneempia (p<0,0001) työstään kuin suomalaiset palkansaajat keskimäärin. Puolet vastanneista sanoi, että heidän työtilansa eivät olleet työn sujuvuuden kannalta toimivat ja käytännölliset. Vammaiset työntekijät käyttivät työssään tietokonetta enemmän kuin suomalaiset työntekijät keskimäärin. Alle kolmannes (27 %) vastanneista tunsi erittäin hyvin tai hyvin tietokoneen käyttöä helpottavat apuvälineet ja tietokoneohjelmat. Työpaikoilla oli eniten toteutettu mukautuksia työaikoihin, työhön ja itseen liittyviin vaikutusmahdollisuuksiin sekä työpisteen mitoitukseen ja toimivuuteen. Eri vammaryhmistä näkövammaisille oli tehty eniten mukautuksia työpisteeseen. Ne työntekijät, joille oli tehty riittävästi työolosuhteiden mukauttamisratkaisuja, kokivat työkykynsä muita paremmaksi (p=0,0036). Työntekijöillä oli parempi mahdollisuus sosiaaliseen tukeen, tasapuoliseen kohteluun, työn hallintaan ja kehittymiseen sekä osallistumiseen työssä niillä työpaikoilla, joilla oli tehty riittävästi työolosuhteiden mukauttamisratkaisuja. Työntekijät, joille oli tehty riittävästi mukauttamisratkaisuja, kokivat yhteistyön työnantajan, työterveyshuollon ja kuntoutuksen kesken toimivan muita paremmin (p=0,0016). Alle puolet (47 %) vastaajista ilmoitti, että työterveyshuolto oli työpaikkaselvityksen yhteydessä tutustunut heidän työhönsä ja työpisteeseensä. Työterveyshuollon antamat suositukset koskivat useimmin työpisteen mitoitusta. Työterveyshuolto oli käyttänyt harvoin asiantuntijoita apunaan vammaisten työntekijöiden työolosuhteiden kehittämisessä. Vajaa kolmannes (29 %) vastanneista ilmoitti, että heidän työnantajansa oli kustantanut työoloissa tehtyjä mukauttamisratkaisuja. Työvoimahallinnon myöntämää työolosuhteiden järjestelytukea oli saanut 6 % ja palkkatukea 7 % vastaajien työantajista. Pohdinta. Työolosuhteiden mukauttaminen ja joustava työn organisointi mahdollistavat työskentelyn avoimilla työmarkkinoilla huolimatta toimintakyvyn rajoitteista. Työterveyshuollon valmiuksia vammaisten ja pitkäaikaissairaiden työkyvyn tukemiseksi pitää parantaa ja työterveyshuollon asiantuntijoiden käyttöä lisätä. Työpaikoilla hyviksi todettuja mukauttamisratkaisuja voidaan hyödyntää myös laajemmin osatyökykyisten ja ikääntyvien henkilöiden työurien pidentämisessä.4 4 (65) Sisältö Esipuhe... 2 Tiivistelmä... 3 Sisältö Tausta Vammaiset ja työ Työolosuhteiden mukauttamiseen liittyvää lainsäädäntöä Työolosuhteiden mukauttaminen Tutkimuksen tavoitteet Aineisto ja menetelmät Aineisto Aineiston muodostuminen Kyselyyn vastanneet Tutkimusmenetelmät Tulokset Työnantaja, toimiala ja työsuhde Kuormitustekijät työssä ja työmatkalla Työmatkan kulkeminen Fyysiset kuormitustekijät ja tapaturmavaarat työssä Tietotekniikan käyttö Psykososiaaliset tekijät ja jaksaminen Työolosuhteiden mukauttamisratkaisut Mukauttamisratkaisujen kohde Mukauttamisratkaisujen yhteys psykososiaalisiin tekijöihin Mukauttamisratkaisujen taustalla olevia tekijöitä Mukauttamisratkaisujen rahoitus Työterveyshuollon tuki vammaisille ja pitkäaikaissairaille Pohdinta Menetelmien pohdinta Tulosten pohdinta Johtopäätökset Lähteet Liitteet... 655 5 (65) 1. Tausta 1.1 Vammaiset ja työ Vammaiset ovat Suomessa harvemmin töissä kuin muualla Euroopassa (OECD 2008). Holmin (2007) mukaan Suomessa on noin täysin työkykyistä vammaista henkilöä, joista vain 60%:lla on työpaikka. Työttömyys on vammaisten joukossa selvästi muuta väestöä yleisempää (Holm ja Hopponen 2007, Hietala ja Lavikainen 2010, OECD 2008). Vuonna 2002 kaikista vuotiaista suomalaisista työvoimaan kuului noin 80 %, vammaisista ja pitkäaikaissairaista 20 % (Savtschenko 2006). Esimerkiksi kuulovammaisten työttömyysaste oli vuosina noin % (Linnakangas 2006). Yhteiskunnalliset sopimukset, yhteisön arvot ja asenteet, työelämän normit, kuljetuspalvelut ja arkkitehtuuri vaikuttavat vammaisen henkilön mahdollisuuksiin osallistua työelämään (Järvikoski 1994). Vammaiset kohtaavat edelleen myös ennakkoluuloja ja kielteistä suhtautumista sekä yhteiskunnan että kanssaihmisten taholta (Auslander ja Goldin 1999, Ekholm 2009). Euroopan eri maiden hallitusohjelmissa on kiinnitetty huomiota vammaisten työllistymisen tukemiseen. Vammaisen henkilön pääsy ammattitaitoaan vastaavaan työhön avoimille työmarkkinoille osoittaa todellista integroitumista yhteiskuntaan (Savtschenko 2006). Suomessa on arvioitu olevan vammaista tai pitkäaikaissairasta henkilöä, jotka voisivat työllistyä. Väestön ikärakenne muuttuu ja työllisten määrä vähenee, joten vammaiset ovat myös tärkeä työvoimaresurssi (Hietala ja Lavikainen 2010, OECD 2008, Linnakangas ym. 2006). Työelämän ja työprosessien kehittäminen tapahtuu perinteisesti ns. terveiden työntekijöiden lähtökohdista. Työolosuhteiden mukauttamisesta on vähän tietoa ja mukauttamisen korvauskäytännöt ovat Suomessa monimutkaiset (Hietala ja Lavikainen 2010, OECD 2008, Savtschenko 2006, Nevala-Puranen ym. 2004).6 6 (65) 1.2 Työolosuhteiden mukauttamiseen liittyvää lainsäädäntöä Liikkumis- ja toimimisesteisten henkilöiden täysivaltaistuminen ja tasavertaisuus muiden kanssa edellyttää työolosuhteiden mukauttamista (Kemppainen 2008). Lainsäädäntö kieltää syrjinnän ja epätasa-arvoisen kohtelun ja edellyttää mm. työympäristön suunnittelua ja sopeuttamista (perustuslaki, rikoslaki, yhdenvertaisuuslaki, työturvallisuuslaki). Työturvallisuuslain ( /738) 12 pykälässä säädetään työympäristön suunnittelusta ja todetaan että työympäristön rakenteita, työtiloja, työ- tai tuotantomenetelmiä taikka työssä käytettävien koneiden, työvälineiden ja muiden laitteiden sekä terveydelle vaarallisten aineiden käyttöä suunnitellessa on tarvittaessa otettava huomioon vammaiset ja muut työntekijät, joiden työn tekeminen sekä terveyden ja turvallisuuden varmistaminen työssä edellyttää erityisiä toimenpiteitä. Yhdenvertaisuuslakia ( /21) on sovellettava, kun on kyse työhönottoperusteista, työoloista tai työehdoista. Tämän lain 5 pykälässä säädetään vammaisen henkilön työllistymis- ja kouluttautumisedellytysten parantamisesta ja todetaan, että yhdenvertaisuuden edistämiseksi on työn teettäjän tarvittaessa ryhdyttävä kohtuullisiin toimiin vammaisen henkilön työhön pääsemiseksi, työssä selviämiseksi ja työuralla etenemiseksi. Kohtuullisuus on tapauskohtaisesti arvioitava: "Arvioitaessa otetaan erityisesti huomioon toimista aiheutuvat kustannukset, työn teettäjän tai koulutuksen järjestäjän taloudellinen asema sekä mahdollisuudet saada toimien toteuttamiseen tukea julkisista varoista tai muualta" (Yhdenvertaisuuslakia /21). Työterveyshuoltolain ( /1383) (12 ) mukaan työterveyshuoltoon kuuluu vajaakuntoisen työntekijän työssä selviytymisen seuranta ja edistäminen työntekijän terveydelliset edellytykset huomioon ottaen, kuntoutusta koskeva neuvonta ja hoitoon tai lääkinnälliseen tai ammatilliseen kuntoutukseen ohjaaminen. Osa-työkykyisen henkilön kannalta erittäin merkityksellistä on, että työterveyshuollon vastuulla tämän lain nojalla on tarvittaessa toimenpide-ehdotusten tekeminen työn sopeuttamiseksi7 7 (65) työntekijän edellytyksiin, työntekijöiden työ- ja toimintakyvyn ylläpitämiseksi ja edistämiseksi sekä toimenpide-ehdotusten toteutumisen seuranta. Euroopan neuvoston vammaispoliittisessa toimintaohjelmassa (2006, 46) mainitaan yhdeksi jäsenvaltioilta edellytettäväksi erityistoimeksi työnantajien kannustamisen vammaisten henkilöiden työllistämiseen tekemällä työpaikalla tai työolosuhteisiin kohtuullisia muutoksia, joiden avulla mukaudutaan vammaisten työntekijöiden erityistarpeisiin esimerkiksi mahdollistamalla etätyö, osa-aikatyö ja kotona työskentely. Euroopan neuvoston direktiivi yhdenvertaista kohtelua työssä ja ammatissa koskevista yleisistä puitteista (2000/78/EY) toteaa, että olisi säädettävä tarkoituksenmukaisista eli tehokkaista ja käytännöllisistä toimenpiteistä, joiden tavoitteena on mukauttaa työolosuhteet vammaisten tarpeisiin. Esimerkkeinä mukauttamisratkaisuista direktiivissä mainitaan muutosten tekeminen toimitiloihin, laitteisiin, työn jaksotukseen, tehtäväjakoon sekä koulutusmahdollisuuksien tai ohjauksen tarjoamiseen. Euroopan Neuvoston direktiivi (2000/78/EY) yhdenvertaista kohtelua työssä ja ammatissa koskevista yleisistä puitteista, toteaa 5 artiklassaan: "Sen varmistamiseksi, että yhdenvertaista kohtelua koskevaa periaatetta noudatetaan vammaisten osalta, on tehtävä kohtuullisia mukautuksia." Edellä mainittujen säädösten perusteella työnantaja velvoitetaan toteuttamaan asianmukaiset ja kulloistenkin tarpeiden mukaiset toimenpiteet, jotta vammainen voi päästä toimeen, harjoittaa sitä ja edetä urallaan tai saada koulutusta. Näitä toimenpiteitä ei kuitenkaan voida edellyttää, jos niistä aiheutuu työnantajalle kohtuutonta haittaa tai rasitetta. Yhdysvalloissa 1990 hyväksyttyä vammaislakia (ADA) ja erityisesti siinä olevaa em. direktiivin kaltaista vaatimusta kohtalaisesta mukauttamisesta on jouduttu toistuvasti tulkitsemaan piirioikeuksissa. Näitä oikeustapauksia on tarkasteltu, kun on pyritty selvittämään, mitä kohtalaisella mukauttamisella tarkoitetaan (Kreisman ja Palmer 2001, Lee 1996). Kohtuullisen mukauttamisen määrittelyä vaikeuttaa merkittävästi kunkin henkilön ja tilanteen yksilöllisyys. Vierling (2000) toteaa, että kokonaisvaltainen arviointi on8 8 (65) keskeisessä asemassa sopeuttamisratkaisuista keskusteltaessa ja onkin sekä työnantajien ja vakuutusyhtiöiden että oikeuslaitoksen tärkeä työkalu. "Kohtuuton rasite" on yleisesti määriteltynä toimi joka aiheuttaa erityisiä vaikeuksia tai merkittävän suuria kustannuksia. Rasitteen kohtuuttomuutta tai kohtuullisuutta arvioitaessa otetaan huomioon kunkin yksittäisen työnantajan maksukyky ja mahdolliset muilta tahoilta saatava rahallinen tuki sopeuttamisratkaisun toteuttamiseksi. On myös arvioitava, voidaanko tehdyn mukautuksen katsoa tuottavan hyötyä myös muille työntekijöille. (ADA). Euroopassa rasitetta ei pidetä kohtuuttomana, jos se riittävässä määrin korvautuu jäsenvaltiossa toteutetuilla vammaispolitiikan toimenpiteillä (Neuvoston direktiivi 2000/78/EY). Suomessa tämän kaltaisia vammaispolitiikan toimenpiteitä voivat olla esimerkiksi oikeus henkilökohtaiseen avustajaan (Laki vammaisuuden perusteella järjestettävistä palveluista ja tukitoimista /380, 8c ) ja työvoimahallinnon myöntämä työolosuhteiden järjestelytuki. ADA:n mukaan mukauttamisratkaisun kohtuullisuutta arvioitaessa tulisi ottaa huomioon, myös alueelliset erot. 1.3 Työolosuhteiden mukauttaminen Työolosuhteiden mukauttamien on työntekijöiden käytössä olevien välineiden, palveluiden ja tilojen muuttamista sellaisiksi, että myös osa-työkykyiset työntekijät voivat käyttää niitä tasa-arvoisesti omien kykyjensä mukaan. Kohtuullisella mukauttamisella voidaan tarkoittaa fyysiseen työympäristöön tehtävien muutosten ohella myös esimerkiksi työn uudelleen organisointia, osa-aikatyötä, joustavia työaikoja tai yleisiin käytäntöihin tehtäviä tarvittavia muutoksia. (Kreisman ja Palmer 2001, Lee 1996). YK:n yleissopimus vammaisten oikeuksista määrittelee kohtuullisen mukauttamisen tarkoittavan tarvittaessa yksittäistapauksessa toteutettavia tarpeellisia ja asianmukaisia muutoksia ja järjestelyjä, joilla ei aiheuteta suhteetonta tai kohtuutonta rasitetta, ja joilla varmistetaan vammaisten henkilöiden mahdollisuus nauttia tai käyttää kaikkia ihmisoikeuksia ja perusvapauksia yhdenvertaisesti muiden kanssa. Myös ADA:ssa ja Euroopan Neuvoston direktiivissä (2000/78/EY) mainitaan9 9 (65) mahdollisen kohtuuttoman rasitteet (undue hardship) rajaavan työnantajan vastuuta sopeuttamisratkaisujen toteuttamisesta. Lee (1996) on tarkastellut tutkimuksessaan perusteluita, joilla yhdysvaltalaiset työnantajat ovat pyrkineet osoittamaan mukauttamisratkaisun kohtuuttomaksi. Erityisesti esiin on noussut perustelu, jonka mukaan mukauttamisratkaisuja ei voitaisi tehdä, koska vajaakuntoinen työntekijä on niistäkin huolimatta työpaikalla turvallisuusriski. Suomalaisen työturvallisuuslain tavoin kuitenkin myös ADA edellyttää mukauttamisratkaisujen tekemistä turvallisen työn tekemisen takaamiseksi. Mikäli työn turvallisuutta ei voida mukauttamisratkaisuilla saavuttaa, voidaan vaateen mukauttamisesta katsoa olevan kohtuuton. Kohtuuttomaksi rasitteeksi on Leen (1996) analysoimien oikeuskäsittelyjen perusteella määritelty myös henkilölle sopimattoman työn niin merkittävä mukauttaminen, että itse työn suorittaminen mukauttamisen seurauksena estyy (esimerkiksi vaatimus etätyöstä, kun työn luonne vaatii fyysistä läsnäoloa työpaikalla). Työolosuhteiden mukauttaminen helpottaa vammaisten ja pitkäaikaissairaiden henkilöiden työllistymistä ja työssä selviytymistä sekä lisää työntekijöiden välistä tasa-arvoa (Hietala ja Lavikainen 2010, Varanka 2008, Nevala ym. 2006, Linnakangas ym. 2006, Nevala-Puranen ym. 1999). Tietoisuus työtovereilta saatavaan apuun on yhteydessä hyvään työkykyyn (Järvikoski ja Pensola 2006). Työpaikoilla tehtävien mukauttavien toimenpiteiden toteuttaminen on kuitenkin järjestelmänä monimutkaista ja työpaikan muutoksia korvataan monien eri rahoitusjärjestelmien kautta (Hietala ja Lavikainen 2010, Varanka 2008, Nevala ym. 2006, Linnakangas ym. 2006). Lainsäädännöstä huolimatta Suomessa on työpaikoilla tehty vain vähän vammaisten ja pitkäaikaisairaiden työkykyä tukevia sopeuttavia ratkaisuja (OECD 2008, Varanka 2008, Nevala-Puranen ym. 2001, Seuri ym. 1996). OECD:n (2008) mukaan mm. julkisten rakennusten ja yksityisten työpaikkojen tulisi olla esteettömiä kaikille, ja vammaisapuvälineitä (mm. näkö- ja kuulovammaisille työntekijöille) tulisi olla saatavilla tarpeen mukaan. Hietala ja Lavikainen (2010) totesivat, että fyysinen työympäristö, käytettävissä olevat apuvälineet sekä esimiesten ja työtoverien ymmärtävä suhtautuminen vaikuttavat huonokuuloisten työssä jaksamiseen. Tutkimuksen mukaan työpaikan taustamelu vähensi työtilojen toimivuutta,10 10 (65) apuvälineitä ei ollut saatavilla ja mahdollisuudet vaikuttaa työtahtiin ja työmäärään olivat vähäiset (Hietala ja Lavikainen 2010). Liikuntavammaisille työntekijöille on tutkimuksen mukaan tehty vain vähän työkykyä tukevia ratkaisuja (Seuri ym. 1996, Nevala-Puranen ym. 2001). Tutkimuksen mukaan ratkaisuja on tehty useammin miehille kuin naisille ja useammin myöhemmin vammautuneille kuin synnynnäisesti vammaisille. Eurobarometrin (2008) mukaan enemmistö suomalaisista kannattaa erityistoimien tarjoamista ja tekemistä, jotta vammaisilla olisi tasa-arvoinen mahdollisuus osallistua suomalaiseen työelämään. 2. Tutkimuksen tavoitteet Tutkimuksen tavoitteena oli selvittää avoimilla työmarkkinoilla työskentelevien vammaisten ja pitkäaikaissairaiden henkilöiden työn sisältöä ja työolosuhteissa toteutettuja mukauttavia ratkaisuja sekä niihin yhteydessä olevia tekijöitä. Lisäksi koottiin työolosuhteiden mukauttamisen hyviä käytäntöjä. Tutkimuksessa pyrittiin vastaamaan seuraaviin kysymyksiin: 1. Millä aloilla ja millaisissa ammateissa vammaiset ja pitkäaikaissairaat henkilöt toimivat avoimilla työmarkkinoilla? 2. Mikä on vammaisten ja pitkäaikaissairaiden työntekijöiden työn sisältö ja työn fyysiset ja psyykkiset kuormitustekijät? 3. Millaisia mukauttavia ratkaisuja vammaisten ja pitkäaikaissairaiden työolosuhteissa on toteutettu ja mitkä tekijät ovat niihin yhteydessä? 4. Millaisia selviytymisstrategioita vammaiset ja pitkäaikaissairaat ovat työssään kehittäneet? Tutkimuksessa vammainen ja pitkäaikaissairas henkilö nähtiin työelämässä aktiivisena ja tahtovana toimijana, jolla on voimavaroja, mutta rakenteilla ja ympäristöllä on merkitystä hänen mahdollisuuksiinsa (Linnakangas ym. 2006). Tutkimuksen viitekehyksenä oli maailman terveysjärjestön (WHO) esittämä ICF-kaavio11 11 (65) (International Classification of Functioning, Disability and Health) (Kuva 1) (http://www.who.int). Sen mukaan vammaisten ja pitkäaikaissairaiden henkilöiden elämänlaatuun vaikuttaa olennaisesti heidän oma henkilökohtainen aktiivisuutensa ja osallistumishalukkuutensa, ihmisten asenteet ja rakennetun ympäristön esteettömyys. Terveydentila (vaiva, vamma, sairaus jne.) Kehon toiminnot/ rakenteet Suoritukset Osallistuminen Ympäristötekijät Yksilötekijät Kuva 1. Terveyden ja vammaisuuden määrittelykaavio WHO:n mukaan (http://www.who.int) 3. Aineisto ja menetelmät 3.1. Aineisto Aineiston muodostuminen Tutkimustyyppi oli kuvaileva poikkileikkaustutkimus. Tutkimuksen otoksen muodostivat henkilöt (n=2000), jotka saivat Kelan 16 vuotta täyttäneen vammaistukea ja olivat työssä avoimilla työmarkkinoilla. Henkilöt poimittiin tutkimusta varten satunnaisesti Kelan toimistoissa vuonna 2008 Kelan vammaistukea saaneiden rekistereistä. Lopullisen tutkimusaineiston (n=205) muodostivat ne henkilöt, jotka olivat vuotiaita, olivat tutkimusajankohtana työssä avoimilla työmarkkinoilla, käyttivät sähköpostia ja olivat vapaaehtoisia tutkimukseen (Kuva 2).12 12 (65) Henkilöille lähetettiin Kelan Itä-Suomen aluekeskuksen kautta kirje, jossa oli Työterveyslaitoksen laatima tiedote (Liite 1 ja 2) tutkimuksen tavoitteista, sisällöstä ja toimintatavoista. Lisäksi kirjeessä oli suostumislomake (Liite 3), jolla henkilöiltä kysyttiin halukkuutta osallistua tutkimukseen, työnantajan lupaa osallistumiseen ja lupaa ottaa henkilöön yhteyttä Työterveyslaitoksen kautta. Kirjeessä kysyttiin, onko henkilö mukana työelämässä, onko hänellä käytössään sähköposti sähköistä kyselyä varten ja mikä on hänen sähköpostiosoitteensa. Tapauskuvauksiin valittiin kyselyn pohjalta sellaisia vapaaehtoisia henkilöitä, joiden työolosuhteissa oli tehty mukauttavia ratkaisuja. Tapauskuvauksiin pyrittiin saamaan esimerkkejä erilaisista vammoista ja sairauksista sekä erilaisista työtehtävistä ja työolosuhteiden mukauttamiskeinoista. Mukaan tuli kahdeksan henkilöä ja heidän työyhteisönsä jäseniä (työnantaja, lähiesimies, työsuojeluvaltuutettu ja/tai työterveyshuollon edustaja). Kaikille tapauskuvauksiin osallistuneille lähetettiin tiedote (Liite 4) ja heiltä kysyttiin kirjallinen suostumus osallistumisesta ja haastattelun nauhoittamisesta (Liite 5). Lisäksi heiltä kysyttiin kirjallinen lupa työolosuhteiden valokuvauksesta (Liite 6). Tutkimus käsiteltiin Työterveyslaitoksen eettisessä työryhmässä. Tutkimuksesta tehtiin tieteellisen tutkimuksen henkilörekisteriseloste sekä ilmoitus tietosuojavaltuutetulle. Kaikki tutkimushenkilöt osallistuivat tutkimukseen vapaaehtoisesti ja heillä oli mahdollisuus perua osallistumisensa missä vaiheessa tahansa syytä ilmoittamatta.13 13 (65) TUTKIMUSOTOS 1. Menetelmät Tiedote/suostumuskirje KELA:n 16 vuotta täyttäneen vammaistukea saaville (n=2000). 4. Tulokset (Satunnaisotos KELA:n rekisteristä) Kirjeeseen ei saatu vastausta (n=1447) Palautetut suostumuslomakkeet (n=553) Sähköinen kysely (n=240) Eivät olleet työelämässä tai eivät suostuneet tutkimukseen (n=319) Ei vastausta (n=35) Kyselyyn vastanneet (n=205) Tapauskuvaukset (n=8) Kuva 2. Tutkimusjoukon muodostuminen Kyselyyn vastanneet Kyselyyn vastanneista (n=205) naisia oli 74 % (n=151) ja miehiä 26 % (n=53). Tutkimusjoukon iän mediaani oli 50 vuotta. Naisista 48 % ja miehistä 40 % oli alle 50 -vuotiaita. Yli puolet (64 %) vastaajista oli naimisissa tai avoliitossa tai he asuivat kumppanin kanssa. Joka neljännellä (26 %) vastaajalla asui alle 18-vuotiaita lapsia samassa taloudessa.14 14 (65) Vastaajista yli puolella (53 %) oli peruskoulutuksena ylioppilastutkinto, kolmanneksella (33 %) peruskoulu tai keskikoulu ja 14 %:lla kansakoulu. Vastaajista joka neljännellä (23 %) oli ammatillisena koulutuksena ylempi korkeakoulututkinto (Taulukko 1). Naiset olivat korkeammin koulutettuja kuin miehet (p=0,0028). Naisista yli puolet (59 %) oli suorittanut lukion, kun vastaava osuus miehillä oli kolmannes (36 %). Alle 50 -vuotiaiden ryhmässä koulutustaso oli vanhempaa ikäryhmää korkeampi (p<0,0001). Taulukko 1. Kyselyyn vastanneiden vammaisten ja pitkäaikaissairaiden (n=204) ammatillinen koulutus Ammatillinen koulutus n % Yliopisto tai korkeakoulu Ammattikorkeakoulu tai alempi korkeakoulututkinto, ammatillinen opisto Ammatillinen koulu, ammattikurssi tai ei ammatillista koulutusta Neljäsosalla (27 %) vastanneista oli synnynnäinen vamma ja muut olivat vammautuneet/sairastuneet myöhemmin. Tutkimukseen osallistuneista yli puolella (64 %) liikuntakyky oli heikentynyt ja heistä suurempi osa oli naisia (=0,0406) (Taulukko 2). Liikuntakyvyn heikentyminen ilmeni vastaajilla kävelykyvyn heikentymisenä (n=92), lihasvoiman heikentymisenä (n=74), nivelten liikkuvuuden heikentymisenä (n=71), yleiskunnon heikentymisenä (n=56), yläraajojen toimintahäiriöinä (n=54), tasapainon heikentymisenä (n=51) ja koordinaatiohäiriöinä (n=31). Näkökyky oli heikentynyt joka neljännellä. Heistä puolet (51 %) ilmoitti olevansa heikkonäköisiä ja puolella näkökyky oli muuten heikentynyt. Kuulo oli heikentynyt joka viidennellä vastaajalla. Heistä 18 ilmoitti olevansa huonokuuloisia, kaksi oli kuuroutunut, yksi käytti sisäkorvaistutetta, 13 oli viittomakielisiä kuuroja ja 11 henkilöä oli muulla tavalla kuulovammaisia.15 15 (65) Taulukko 2. Kyselyyn vastanneiden vammaisten ja pitkäaikaissairaiden (n=205) ilmoittama toimintakyvyn heikkous (sama henkilö voi kuulua useaan ryhmään) Toimintakyvyn heikkous n % Liikuntakyky heikentynyt Näkökyky heikentynyt Kuulo heikentynyt Puhe/kommunikointi heikentynyt Oppimisvaikeus Joka kahdeksas vastaaja ilmoitti, että hänellä on puheen/kommunikoinnin ongelma. Se ilmeni ääntämisessä (n=9), äänen voimakkuuden hallinnassa (n=9), puheen sujuvuudessa (n=10), puhenopeudessa (n=6), puheen melodiassa ja rytmissä (n=5) tai jollakin muulla tavalla (n=9). Joka kymmenennellä vastaajalla oli oppimisvaikeus. Oppimisvaikeus ilmeni lukemisessa (n=8), matematiikassa (n=3), kirjoittamisessa (n=10), keskittymisessä (n=13), näönvaraisessa hahmottamisessa (n=7) tai jollain muulla tavalla (n=12). Työssä tai työmatkalla käytössä olevista liikkumisen apuvälineistä yleisimpiä olivat erityisjalkine, pyörätuoli, kyynär-/kainalosauvat ja kävelykeppi (Kuva 3-4) (Taulukko 3). Kuva 3-4. Liikkumisapuvälineiden käyttö edellyttää työpaikan esteettömyyttä.16 16 (65) Taulukko 3. Kyselyyn vastanneiden vammaisten ja pitkäaikaissairaiden (n=204) ilmoittama liikkumisapuväline työssä tai työmatkalla Liikkumisapuväline n % Erityisjalkine Pyörätuoli Kyynär- tai kainalosauvat 18 9 Kävelykeppi 14 7 Erityisvarustettu auto 14 7 Alaraajan tukisidos 12 6 Tukiliivi 7 3 Kävelyteline 6 3 Alaraajaproteesi 3 1 Sähköpyörätuoli 2 1 Muu liikkumisapuväline Näkemisen apuvälineistä työssä oli yleisimmin käytössä silmälasit/päätelasit, lisävalaistus ja tietokoneen suurennusohjelma (Kuva 5-6). (Taulukko 4) Kuva 5-6. Lukutelevisio ja suurennusohjelma auttavat näkövammaista työssään.17 17 (65) Taulukko 4. Kyselyyn vastanneiden vammaisten ja pitkäaikaissairaiden (n=204) ilmoittama näkemisen apuväline työssä Näkemisen apuväline n % Silmälasit/päätelasit Suurennuslasit 16 8 Kiikari 9 4 Häikäisyä estävät absorbtiolasit 7 3 Lukutelevisio/taulukamera 6 3 Kannettava suurennuslaite 3 1 Ruudunlukuohjelma 10 5 Suurennusohjelma 15 7 Puhesyntetisaattori 7 3 Skanneri ja tekstintunnistusohjelma 3 1 Matkapuhelimen ruudunlukuohjelma ja/tai puheohjelma 3 1 DAISY-kuuntelulaite ja sanelin (yhdistelmälaite) 13 6 Lisävalaistus 18 9 Valkoinen keppi 11 5 Muu näkemisen apuväline 7 3 Kuulemisen apuvälineistä vastanneilla oli työssä yleisimmin käytössä kuulokoje toisessa korvassa (Taulukko 5). Vastaajista 22 ilmoitti käyttävänsä tulkkia työssään: viittomakielen tulkki (n=14), viitotun puheen tulkki (n=4), kirjoitustulkki (n=4), muu tulkki (n=6). Seitsemän vastaajaa ilmoitti, että heidän työyhteisössään on riittävästi tai jonkin verran viittomakieltä osaavia henkilöitä. Puheen ja oppimisen apuvälineinä oli mm. puhetta vahvistavat laitteet ja tietokoneen asetusten muokkaaminen (Taulukko 6).18 18 (65) Taulukko 5. Kyselyyn vastanneiden vammaisten ja pitkäaikaissairaiden (n=204) ilmoittama kuulemisen apuväline työssä Kuulemisen apuväline n % Kuulokoje toisessa korvassa 14 7 Kuulokoje molemmissa korvissa 4 2 Vahvistinpuhelin/puhelinvahvistin 3 1 Tekstipuhelin 9 4 Matkapuhelimen induktiosilmukka 4 2 FM-laite 1 0,5 Induktiosilmukka (esim. kannettava) 3 1 Muu kuulemisen apuväline 10 5 Taulukko 6. Kyselyyn vastanneiden vammaisten ja pitkäaikaissairaiden (n=204) ilmoittama kommunikoinnin ja oppimisen apuväline työssä Kommunikoinnin ja oppimisen apuväline n % Kommunikointi Puhetta vahvistavat laitteet 3 1 Muut kommunikoinnin apuvälineet 7 3 Oppiminen Tietokoneen asetusten muokkaaminen 8 4 Äänikirjat 3 1 Tekstin asettelu 2 1 Tietokoneohjelma/sanaennustus 2 1 Viisi henkilöä (2 %) ilmoitti, että heillä on henkilökohtainen avustaja työssään (Kuva 7-8). Avustaja oli kolmella näkövammaisella, yhdellä kuulovammaisella ja yhdellä kommunikaatiohäiriön omaavalla työntekijällä. Avustaja avusti heitä keskimäärin 54 h/kk ( h/kk).19 19 (65) Kuva 7. Henkilökohtainen avustaja työssään Yli puolet (57 %) työssä olevista vammaisista ja pitkäaikaissairaista ei saanut tutkimushetkellä mitään kuntoutusta (Taulukko 7). Kolmannes vastaajista ilmoitti saavansa hoitoa fysikaalisessa hoitolaitoksessa. Yli puolet (55 %) arvioi, että heidän toimintakykynsä on kuntoutuksen ansiosta parantunut paljon tai jonkin verran ja kolmasosan (33 %) mielestä toimintakyky on pysynyt ennallaan. Taulukko 7. Kyselyyn vastanneiden vammaisten ja pitkäaikaissairaiden (n=205) saama kuntoutus Kuntoutus n % Hoito fysikaalisessa hoitolaitoksessa Laitoskuntoutus Toimintaterapia 4 2 Muu kuntoutus Ei saa kuntoutusta20 20 (65) 3.2. Tutkimusmenetelmät Tutkimus toteutettiin Digium Enterprise internetpohjaisella tutkimus- ja tiedonkeruuohjelmalla (http://www.digium.fi/fi/index.html 2008). Digium-kyselyllä (Liite 7-8) selvitettiin tutkittavien taustatietoja, työn sisältöä, työn kuormitustekijöitä, työolosuhteiden mukauttamisratkaisuja ja yksilöllisiä selviytymisstrategioita. Taustatietoina kysyttiin henkilön ikä, sukupuoli, vamma/sairaus, käytössä olevat apuvälineet, koulutus, ammatti, osa-aika/kokopäivätyö, ammattiala ja työnantajan sektori. Työolosuhteiden mukauttamisen osalta kysyttiin, millaisia sopeuttavia ratkaisuja henkilön työssä oli tehty työprosessiin, työpaikkarakennukseen, työpisteeseen, työvälineisiin/koneisiin/laitteisiin, työn organisointiin, työaikajärjestelyihin ja työmatkaliikkumiseen. Työn sisältöä ja psykososiaalisia tekijöitä sekä jaksamista tutkittiin kyselytutkimuksen metodein. Työn sisältönä ja psykososiaalisina tekijöinä tutkittiin tuen saantia, kohtelun tasavertaisuutta, työn hallintaa, kehittymistä ja osallistumista työssä sekä työn merkitystä. Lisäksi tutkittiin henkisen väkivallan kokemuksia. Jaksamista selvitettiin kysymällä stressin tuntemuksia, työn henkistä ja ruumiillista rasittavuutta, työn aiheuttamasta kuormituksesta palautumista, jaksamisen äärirajoilla työskentelyä vammasta/sairaudesta johtuen ja lyhyiden elpymistaukojen pitämistä työn lomassa. Lisäksi pyydettiin arvioimaan omaa työkykyä. Aihekokonaisuuksia selvitettiin Työ ja terveys -haastattelututkimuksessa (2009) käytetyillä kysymyksillä ja lisäksi räätälöitiin kysymyksiä liittyen tasavertaisuuteen. Kysymyksissä pyydettiin arvioimaan työhön tai jaksamiseen liittyvän asian useutta, paljoutta tai hyvyyttä niin, että kysymykseen voi vastata valitsemalla arvon 1:n ja 4/5:n välillä. Tasa-arvoa arvioitaessa vastausvaihtoehtojen ääripäät olivat täysin tasaarvoista ja ei lainkaan tasa-arvoista. Henkistä väkivaltaa selvitettiin kysymällä, onko kokenut henkistä väkivaltaa nyt, aiemmin tai aiemmin, mutta ei enää. Omaa työkykyä arvioitiin asteikolla 0-10, jossa 10 tarkoitti parasta mahdollista työkykyä. Tuen saantia selvitettiin kahdella kysymyksellä. Vastaajia pyydettiin arvioimaa, miten paljon saa tukea työtovereilta ja esimieheltä. Kohtelun tasavertaisuutta selvitettiin kolmella kysymyksellä. Vastaajia pyydettiin arvioimaan kohteleeko esimies Näytä lisää
Työn sisältö ja työolosuhteiden mukauttaminen avoimilla työmarkkinoilla toimivilla vammaisilla ja pitkäaikaissairailla Nina Nevala Tiina Kalliomäki-Levanto Kirsi Jääskeläinen Maria Hirvonen Anneli Pekkarinen Lisätiedot TYÖ JA TERVEYS -haastattelututkimus 2009
TYÖ JA TERVEYS -haastattelututkimus 29 Merja Perkiö-Mäkelä Maria Hirvonen Anna-Liisa Elo Irja Kandolin Kaisa Kauppinen Timo Kauppinen Ritva Ketola Timo Leino Pirjo Manninen Sonja Miettinen Kari Reijula Lisätiedot Rakennusalan työterveyshuollon kattavuus, sisältö ja toteutuminen
Rakennusalan työterveyshuollon kattavuus, sisältö ja toteutuminen Loppuraportti 31.12.2010 Työterveyslaitos Minna Savinainen, Panu Oksa, Merja Perkiö-Mäkelä, Marja Viluksela SISÄLTÖ 1 TAUSTA...3 2 TAVOITTEET...5 Lisätiedot SELVITYS SUPERILAISISTA VAMMAISPALVELUISSA
Eettisesti toimien, itsenäisyyttä tukien SELVITYS SUPERILAISISTA VAMMAISPALVELUISSA SISÄLLYS JOHDANTO... 4 1 SUPERILAISET VAMMAISPALVELUISSA... 6 2 VAMMAISUUDEN MÄÄRITTELY... 7 3 VAMMAISPALVELUTYÖN ETIIKKA... Lisätiedot TUKEA MASENNUKSEN JÄLKEISEEN TYÖHÖN PALUUSEEN
Raija Tiainen, Marja Oivo, Jouni Puumalainen ja Johanna Korkeamäki Mielenterveysongelmien esiintyvyys ei ole väestössä lisääntynyt. viime vuosina. Erityisesti ovat lisääntyneet masennuksen perusteella Lisätiedot Työ, terveys ja työssä jatkamisajatukset
Merja Perkiö-Mäkelä ja Timo Kauppinen (toim.) Työ, terveys ja työssä jatkamisajatukset Työ ja ihminen Tutkimusraportti 41 Työ ja ihminen Päätoimittaja Harri Vainio Tieteelliset toimittajat Raoul Grönqvist Lisätiedot Vammaiset, vajaakuntoiset ja kuntoutujat työmarkkinoilla Opas työnantajille
Vammaiset, vajaakuntoiset ja kuntoutujat työmarkkinoilla Opas työnantajille Sisältö 1. Julkaisun tarkoitus... 1 2. Mitä tarkoitetaan vammaisella, vajaakuntoisella ja kuntoutujalla?... 2 3. Monimuotoinen Lisätiedot Kurikan vammaispoliittinen ohjelma
Sari Niemi Kurikan vammaispoliittinen ohjelma Tie yhdenvertaiseen elämään OPINNÄYTETYÖ Syksy 2005 Sosiaali- ja terveysalan yksikkö, Seinäjoki Sosiaalialan koulutusohjelma SEINÄJOEN AMMATTIKORKEAKOULU SISÄLLYS Lisätiedot 1. Johdanto... 3 2. Työssä jatkamiseen ja työhön paluuseen liittyvät tekijät... 6 2.1 Varhaiseläkkeelle siirtyminen ja työssä jatkamisaikomukset...
1 1. Johdanto... 3 2. Työssä jatkamiseen ja työhön paluuseen liittyvät tekijät... 6 2.1 Varhaiseläkkeelle siirtyminen ja työssä jatkamisaikomukset... 7 2.2 Sairauspoissaoloihin liittyvä toimintateoreettinen Lisätiedot SUSANNA SILBERSTEIN TYÖELÄMÄTULKKAUS SUOMESSA
SUSANNA SILBERSTEIN TYÖELÄMÄTULKKAUS SUOMESSA TYÖELÄMÄTULKKAUS SUOMESSA Susanna Silberstein Susanna Silberstein TYÖELÄMÄTULKKAUS SUOMESSA HUMANISTINEN AMMATTIKORKEAKOULU Sarja B, Projektiraportit ja selvitykset Lisätiedot Perhevapaalta takaisin työelämään
Riitta Luoto, Kaisa Kauppinen, Aino Luotonen (toim.) Perhevapaalta takaisin työelämään Työ ja ihminen Tutkimusraportti 42 Työ ja ihminen Päätoimittaja Tieteelliset toimittajat Toimittaja Toimituksen osoite Lisätiedot Tutkimus Pirkanmaan osuuskunnista 2003
Palovaroitin, parisuhde vai pamppu? Selvitys vammaisten ihmisten ja mielenterveyskuntoutujien turvallisuuden kokemiseen vaikuttavista tekijöistä Petteri Suominen Sanni Hyvärinen KANNEN SISÄPUOLI Palovaroitin, Lisätiedot työturvallisuus osana rakentajien ammattitaitoa RAKTU2006
MONISTE 1/2008 Tarja Mäkelä ja Liisa Jaakkonen työturvallisuus osana rakentajien ammattitaitoa RAKTU2006 Opetushallitus ja tekijät Taitto: Eija Högman ISBN 978-952-13-3569-3 (nid.) ISBN 978-952-13-3570-9 Lisätiedot TEM raportteja 37/2013
TEM raportteja 37/2013 Työttömyysetuudella tuetun omaehtoisen opiskelun toimivuus ja vaikuttavuus TK-Eval Kajaanin yliopistokeskuksen Aikuis- ja täydennyskoulutuspalvelut AIKOPA Työllisyys- ja yrittäjyysosasto Lisätiedot ESITYKSEN PÄÄASIALLINEN SISÄLTÖ
HE 201/2012 vp Hallituksen esitys eduskunnalle laiksi työturvallisuuslain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi työturvallisuuslain työn vaarojen selvittämistä Lisätiedot KUNTOUTTAVAN TYÖTOIMINNAN KEHITTÄMINEN OSANA PALVELURAKENNETTA
KUNTOUTTAVAN TYÖTOIMINNAN KEHITTÄMINEN OSANA PALVELURAKENNETTA - SELVITYS LAHDEN JA HEINOLAN SEUDUN TYÖLLISYYSPALVELUISTA Harri Hietala Jukka Lindberg Kaija Ray Vates-säätiö 2014 1 SISÄLLYS JOHDANTO... Lisätiedot MUISTIO STM 21.10.2011 Vammaisjärjestöt 1 (27) VAMMAISTEN HENKILÖIDEN AUTON HANKINTATUKIJÄRJESTELMÄN KEHITTÄMINEN
1 (27) VAMMAISTEN HENKILÖIDEN AUTON HANKINTATUKIJÄRJESTELMÄN KEHITTÄMINEN 2 (27) Sisältö 1 Tiivistelmä 3 2 Lähtökohta 5 3 Vammaisten henkilöiden liikkuminen perus- ja ihmisoikeusnäkökulmasta 6 3.1 Yhdenvertaisuus Lisätiedot Olisiko jo tekojen aika?
Olisiko jo tekojen aika? Lastensuojelun asiakastyössä toimivien näkemyksiä lastensuojelun nykytilasta Olisiko jo tekojen aika? Lastensuojelun asiakastyössä toimivien näkemyksiä lastensuojelun nykytilasta Lisätiedot LIIKKUMISEN ESTEISTÄ AJAN HALLINTAAN. Esteettömyyden hyvät käytännöt ja kovat kokemukset
LIIKKUMISEN ESTEISTÄ AJAN HALLINTAAN Esteettömyyden hyvät käytännöt ja kovat kokemukset korkea-asteen oppilaitoksissa ESOK hanke Esteetön opiskelu korkea-asteen oppilaitoksissa 2006 2009 www.esok.fi Paula Lisätiedot Tällaista se on hoitoalan todellisuus
Tällaista se on hoitoalan todellisuus selvitys vanhustyössä toimivien lähi- ja perushoitajien työstä ja työhyvinvoinnista motto: mihinkään muuhun en työtäni vaihtaisi. 18.10.2006 Suomen lähi- ja perushoitajaliitto Lisätiedot TYÖTOIMINNAN KÄYTÄNTÖ JA KOKEMUS
TYÖTOIMINNAN KÄYTÄNTÖ JA KOKEMUS Kriittisiä arvioita kehitysvammaisille ja mielenterveyskuntoutujille järjestettävästä työtoiminnasta Tea Kairi Tua Nummelin Antti Teittinen Helsinki 2010 KEHITYSVAMMALIITON Lisätiedot Helsingin kotihoidon laatu ja kohdennustehokkuus sekä asiakkaiden elämänlaatu
Helsingin kaupungin sosiaalivirasto. Tutkimuksia 2006:4 Helsingin kotihoidon laatu ja kohdennustehokkuus sekä asiakkaiden elämänlaatu Care Keys projektin tutkimuksia Marja Vaarama, Minna-Liisa Luoma, Petteri Lisätiedot Määräaikainen työnkevennys työssä selviytymisen tukena
Janne Jalava, Jukka Salomäki Määräaikainen työnkevennys työssä selviytymisen tukena Arviointitutkimus Itellan Kunnon Polku -tuen vaikutuksista työntekijöiden sairauspoissaoloihin ja työssä jaksamiseen Lisätiedot Helsingin kaupunki Sosiaali- ja terveysvirasto
Helsingin kaupunki Sosiaali- ja terveysvirasto Antikoagulaatiohoidon omahoidon ja sähköisen hoitopalautejärjestelmän kehittäminen terveysasemilla -hanke Ulkoinen arviointi Mari Luntamo Antikoagulaatiohoidon Lisätiedot Luottamushenkilön tasa-arvo opas
Luottamushenkilön tasa-arvo opas Marja Erkkilä Marja Erkkilä ISBN 951-714-239-0 Ulkoasun suunnittelu ja taitto: Tero Valtonen & Tommi Luhtanen, Vihreä Peto Oy Paino: Kalevaprint 2005 SAK Esipuhe 1 Luottamushenkilön Lisätiedot SUPERIN SELVITYKSIÄ 2013 JOUSTAKAA, JOUSTAKAA KYLLÄ TE PÄRJÄÄTTE
SUPERIN SELVITYKSIÄ 2013 JOUSTAKAA, JOUSTAKAA KYLLÄ TE PÄRJÄÄTTE Suomen lähi- ja perushoitajaliitto SuPerin selvitys lasten päivähoidon tilasta 2013 Lasten päivähoidon selvitys Päivähoidon jäsenkysely Lisätiedot Kuljetusyrittäjät kuntoon
Saarni Kuljetusyrittäjät kuntoon Liikennealan työterveyshuollon toimintamallin kehittäminen ammattiliikenteen mikroyritysten työhyvinvoinnin edistämiseksi Varsinais-Suomessa Suvinen Susanna Visuri, tutkija Lisätiedot Osatyökyvyttömyyseläkkeen. kuntatyössä. Jaksaa käydä vielä töissä, jopa nauttii siitä!
Osatyökyvyttömyyseläkkeen toimivuus kuntatyössä Jaksaa käydä vielä töissä, jopa nauttii siitä! Pirjo Saari, Pauli Forma, Risto Kaartinen & Toni Pekka Kevan tutkimuksia 6/2011 Jaksaa käydä vielä töissä, Lisätiedot 2016 © DocPlayer.fi Yksityisyyskäytäntö | Palveluehdot | Palaute